stanford-oval/wikipedia huggingface dataset:
נזלי טולגה
הערות שוליים

↑  "Nazlı Tolga ekrana veda ediyor" [Nazli Tolga is saying goodbye to the screen]. Akşam News. 14 ביוני 2013. נבדק ב-15 ביוני 2017. {{cite news}}:  (עזרה)
↑  "Brezilya'ya yerleşen Nazlı Tolga, Çin'e taşınıyor". Sabah (בטורקית). 6 ביוני 2015. נבדק ב-23 ביוני 2020. {{cite web}}:  (עזרה)
↑  "Spi̇ker Nazli Tolga Di̇n Mi̇ Deği̇şti̇rdi̇?". Bilalözcan. 3 בספטמבר 2013. {{cite web}}:  (עזרה)
↑  "Ünlü sunucu Nazlı Tolga anne oldu!". Yasemin. 10 בדצמבר 2018. {{cite web}}:  (עזרה)
נאצ'ו פרננדס

חוסה איגנסיו פרננדס איגלסיאס, הידוע בכינויו נאצ'ו פרננדס (בספרדית: José Ignacio Fernández Iglesias; נולד ב-18 בינואר 1990) הוא כדורגלן ספרדי המשחק בעמדות הבלם והמגן בקבוצת אל-קאדסיה ובנבחרת ספרד.
קריירה > קריירת מועדונים

נאצ'ו נולד במדריד בירת ספרד. הגיע לאקדמיית הנוער של ריאל מדריד כשהוא בן 11 בלבד.
בעונת 2008–2009 שיחק את שני משחקיו הראשונים בריאל מדריד קסטיליה ששיחקה אז בליגה השנייה בספרד, מצא חן בעיני המאמן ולאחר מכן שיחק 2 עונות מלאות במדיה.
ב-23 באפריל 2011, נאצ'ו פרננדס ערך את הופעתו הראשונה במדיה של ריאל מדריד, הוא שיחק כמגן שמאלי בניצחון 3–6 על ולנסיה במסטאייה.
מאמן ריאל מדריד ז'וזה מוריניו ראה את הכישרון שחבוי בו, וזימן אותו למשחקי הקדם עונה בפתיחת עונת 2011–2012 ששוחקו בצפון אמריקה, נאצ'ו נכנס כמחליף נגד לוס אנג'לס גלאקסי, פילדלפיה יוניון וצ'יבאס גוואדלחארה. מוריניו התרשם מנאצ'ו ומעוד שני כישרונות בריאל מדריד קסטיליה - אלברו מוראטה וחסוס פרננדס, השלושה קודמו לקבוצה הבוגרת לקראת עונת 2012–2013, אך המשיכו בין לבין לשחק בקסטיליה.
ביוני 2013, נכלל נאצ'ו בסגל נבחרת ספרד הצעירה בטורניר יורו הצעירות 2013, שנערך בישראל. נאצ'ו שיחק 90 דקות בניצחון 0–3 בשלב הבתים עלנבחרת הולנד הצעירה, וספרד זכתה בסוף הטורניר בגביע.
בעונת 2012/2013 זכה נאצ'ו עם ריאל בסופר קאפ הספרדי. בעונת 2013/2014 זכה נאצ'ו עם ריאל מדריד בליגת האלופות ובגביע הספרדי.
ב-3 ביולי 2014 האריך נאצ'ו את חוזהו בקבוצה עד לשנת 2021.
בעונת 2015/2016 בליגת האלופות הבקיע נאצ'ו את שער הניצחון של ריאל מדריד על פריז סן-ז'רמן, שנתן לקבוצתו את המקום הראשון בבית. בסוף העונה זכה נאצ'ו עם ריאל מדריד בליגת האלופות בפעם השנייה בקריירה. הוא זכה עם ריאל מדריד בליגת האלופות גם בעונת 2016/2017 ועונת 2017/2018, כחלק מהסגל שרשם 3 זכיות ברציפות בתואר הנכסף.
ב-27 ביוני 2024 חתם באל-קאדסיה הסעודית לשנתיים.
קריירה > נבחרת ספרד

נאצ'ו משחק בנבחרת ספרד בכדורגל. ב-15 ביוני 2018 כבש את שער הבכורה בנבחרת, במשחק הפתיחה שלה במונדיאל 2018 מול נבחרת פורטוגל בכדורגל.
חייו האישיים

לנאצ'ו יש אח צעיר בשם אלכס פרננדס, כדורגלן אף הוא.
בריאיון ל"מארקה" סיפר נאצ'ו שכבר מגיל 12 הוא מתמודד עם מחלת הסוכרת.
תארים > קבוצתיים

ליגת האלופות (6): 2013/2014, 2015/2016, 2016/2017, 2017/2018, 2021/2022, 2023/2024
אליפות ספרד (4): 2016/2017, 2019/2020, 2021/2022, 2023/2024
גביע המלך הספרדי (2): 2013/14, 2022/2023
הסופר קאפ הספרדי (5): 2012, 2017, 2020, 2022, 2024
הסופר קאפ האירופי (4): 2014, 2016, 2017, 2022
אליפות העולם לקבוצות (5): 2014, 2016, 2017, 2018, 2022
נבחרת נורווגיה בכדורגל נשים

נבחרת נורווגיה בכדורגל נשים היא נבחרת כדורגל הנשים הלאומית של נורווגיה. הנבחרת מנוהלת על ידי התאחדות הכדורגל הנורווגית, ונחשבת כאחת מנבחרות הנשים הטובות בעולם. היא זכתה בכל אחד מטורנירי הכדורגל החשובים. בנוסף, זכתה שלוש פעמים בגביע אלגארבה.
הדירוג הנוכחי של נבחרת נורווגיה ברשימת הדירוג של פיפ"א, הוא המקום ה-16 בעולם, נכון ל-16 באוגוסט 2024, ללא שינוי לעומת ניקוד קודם. דירוג השיא 2 נמדד לראשונה ביולי 2003, והדירוג הכי נמוך 16 נמדד לראשונה בדצמבר 2023.
כל גביעי העולם

1991 –  מקום שני
1995 –  מקום ראשון
1999 – מקום רביעי
2003 – רבע גמר
2007 – מקום רביעי
2011 – שלב הבתים
2015 – שמינית הגמר
2019 – רבע גמר
2023 – שמינית גמר
כל אליפויות אירופה

1984 - סיבוב מוקדם
1987 -  מקום ראשון
1989 -  מקום שני
1991 -  מקום שני
1993 -  מקום ראשון
1995 - חצי גמר
1997 - רבע גמר
2001 - חצי גמר
2005 -  מקום שני
2009 -  מקום שלישי
2013 -  מקום שני
2017 עד 2022 - שלב הבתים
שחקניות מפורסמות

סולביי גולברנסן
איזבל הרלובסן
דאגני מלגרן
האגה רייסה
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
ניק קרטר (גנרל)

| --- | --- |

ניק קרטר
 לידה:  11 בפברואר 1959 (בן 65) ניירובי, מושבת קניה 
 מדינה:  הממלכה המאוחדת 
 השכלה:  האקדמיה הצבאית המלכותית בסנדהרסט  וינצ'סטר קולג'  הצבא הבריטי 
 השתייכות:  הצבא הבריטי הצבא הבריטי
 תקופת הפעילות:  1978–2021 (כ־43 שנים)
 דרגה:   גנרל
 תפקידים בשירות
 מפקד בריגדת השריון ה-20 מפקד הדיוויזיה ה-6 סגן מפקד כוח הסיוע הביטחוני הבינלאומי מפקד כוחות הקרקע ראש המטה הכללי ראש מטה ההגנה
 פעולות ומבצעים
 מלחמת בוסניה מלחמת קוסובו מלחמת אפגניסטן מלחמת עיראק
 עיטורים
  מסדר האימפריה הבריטית (מפקד)   מסדר האמבט (אביר הצלב הגדול)   אות השירות המצוין
 
סר ניקולס "ניק" פטריק קרטר (באנגלית: Sir Nicholas Patrick Carter; 11 בפברואר 1959) הוא גנרל בדימוס בצבא בריטניה אשר שימש כראש המטה הכללי בין השנים 2014–2018, וכראש מטה ההגנה בין 2018–2021.
ביוגרפיה

קרטר נולד בניירובי שבמושבת קניה ב-11 בפברואר 1959, בנם של ג'רלד ואלספת קרטר. הוא למד בווינצ'סטר קולג' ובאקדמיה הצבאית המלכותית בסנדהרסט וב-8 באפריל 1978 התגייס לצבא בריטניה בדרגת לוטננט משנה. ב-8 באפריל 1980 הועלה לדרגת לוטננט. ב-1982 החל לשרת במסלול של שירות קבע וב-8 באוקטובר 1984 הועלה לדרגת קפטן. הוא שירת בצפון אירלנד, קפריסין וגרמניה וב-30 בספטמבר 1991 הועלה לדרגת מייג'ור. הוא למד במכללת קמברלי במשך כשנה לפני שהוצב כמפקד פלוגה בגדוד ה-3 של המעילים הירוקים המלכותיים. ב-1994 מונה לעוזרו של ראש המטה הכללי. בתחילת שנת 1996 הפך לחבר במסדר האימפריה הבריטית.
ב-30 ביוני 1996 הוא הועלה לדרגת לוטננט קולונל וב-1998 מונה למפקד הגדוד השני של המעילים הירוקים המלכותיים. יחד עם הגדוד הוא לחם במלחמת בוסניה ובמלחמת קוסובו. ב-3 בנובמבר 2000 הוא הועלה לדרגת מפקד במסדר האימפריה הבריטית. במהלך 2003 הוא שירת במלחמת אפגניסטן ובסוף השנה הועלה לדרגת בריגדיר. בתחילת שנת 2004 מונה למפקד בריגדת השריון ה-20 ולחם עמה במלחמת עיראק. ב-2006 הוא מונה למנהל המשאבים והתכנון של הצבא. ב-23 בינואר 2009 הועלה לדרגת מייג'ור גנרל ומונה למפקד הדיוויזיה ה-6. הדיוויזיה שלו נפרשה באפגניסטן. בנובמבר 2011 הוא הועלה לדרגת לוטננט גנרל, והיה לאדריכל הראשי של תוכנית צבא 2020 שנועדה להכין את הצבא הבריטי לקראת העשור השני של המאה ה-21. בספטמבר 2012 הוא חזר לאפגניסטן בתפקיד סגן מפקד כוח הסיוע הביטחוני הבינלאומי. על שירותו באפגניסטן נמתחה ביקורת רבה הן מצד קצינים בריטיים והן מצד קצינים אמריקניים. נטען הוא כי הוא נקט מדיניות של לקיחת סיכונים מיותרים וחוסר התחשבות בפיקודיו.
בנובמבר 2013 הוא הועבר לתפקיד מפקד כוחות הקרקע. בתחילת 2014 הוא הפך לאביר במסדר האימפריה הבריטית. ב-21 בפברואר של אותה שנה הוא מונה לראש המטה הכללי. ב-5 בספטמבר הוא קודם לדרגת גנרל. ב-18 במרץ 2016 הוא עוטר בלגיון ההצטיינות האמריקני כאות הוקרה על שירותיו באפגניסטן. במסגרת תפקידו כראש המטה הכללי קרא קרטר להגביר את החימוש של הצבא הבריטי במטרה להדביק את קצב ההתחמשות של צבא רוסיה. ב-11 ביולי 2018 הוא החליף את סטיוארט פיץ' בתפקיד ראש מטה ההגנה. במהלך יום הולדתה של המלכה אליזבת השנייה הוא הפך לאביר הצלב הגדול במסדר האמבט. במהלך התפרצות מגפת הקורונה בממלכה המאוחדת היה קרטר חבר בקבינט מקבלי ההחלטות. ב-30 בנובמבר 2021 פרש קרטר מהצבא ובמקומו מונה טוני רדקין.
ב-1984 קרטר התחתן עם לואיז אן יוארט; יש להם שלושה בנים ובת אחת.
משפט צ'בה

מקרה 1: כל החלוקות פנימיות
מקרה 2: שתיים מהחלוקות חיצוניות
משפט צ'בה הוא משפט יסודי בגאומטריה האוקלידית, הנותן תנאי לכך ששלושה קטעים היוצאים מקודקודי משולש ייפגשו בנקודה משותפת. 
היינו: במשולש ABC, אם בוחרים נקודות F,D,E על הצלעות AB,BC,CA (או המשכיהן) בהתאמה, אז הקטעים AD, BE ו-CF נפגשים בנקודה אם ורק אם מכפלת יחסי החלוקה  {\frac {AF}{FB}}\cdot {\frac {BD}{CD}}\cdot {\frac {CE}{EA}} שווה ל-1. לצורך זה יחס החלוקה מחושב עם סימן; המשפט נכון גם לגבי חלוקה חיצונית, כאשר היחס שלילי.
ניסוח נוסף של המשפט מספק תנאי שקול המכונה "משפט צ'בה הזוויתי":  {\frac {\sin \angle BAD}{\sin \angle CAD}}\cdot {\frac {\sin \angle ACF}{\sin \angle BCF}}\cdot {\frac {\sin \angle CBE}{\sin \angle ABE}}=1.. ניתן להוכיח שהניסוחים שקולים בעזרת שימוש במשפט הסינוסים.
משפטים ידועים על נקודות מיוחדות של משולש הם מסקנות ממשפט צ'בה:
העובדה ששלושת התיכונים במשולש נפגשים בנקודה היא מקרה פרטי, שבו כל היחסים שווים לאחד.
העובדה ששלושת חוצי הזוויות במשולש נפגשים בנקודה נובעת ממשפט צ'בה באמצעות משפט חוצה הזווית (חוצה זווית מחלק את הצלע שמול הזווית ביחס ששווה ליחס בין שוקי הזווית).
העובדה ששלושת הגבהים במשולש נפגשים בנקודה נובעת ממשפט צ'בה שכן היחס שבו מחלק הגובה את הצלע אליה הוא מורד שווה ליחס הטנגנסים של הזוויות האחרות במשולש.
שלשה של נקודות F,D,E כמתואר במשפט נקראת שלשת צ'בה. לדוגמה, אמצעי הצלעות מהווים שלשת צ'בה (זהו המשפט על מפגש התיכונים בנקודה). גם נקודות ההשקה של המעגל החסום מהוות שלשת צ'בה (מפגש הקטעים האלה נקרא נקודת גרגון (אנ') של המשולש).
הוכחה

יש למשפט כמה וכמה הוכחות גאומטריות, אבל ההוכחה בשיטות של גאומטריה אנליטית היא כנראה הפשוטה מכולן. מכיוון שהנקודות A,B,C אינן על קו ישר אחד, כל נקודה במישור, ובפרט O (ראו ציור) היא ממוצע משוקלל שלהן, כלומר, קיימים משקלים  \ \alpha ,\beta ,\gamma , שסכומם 1, כך שמתקיים:  \ \alpha A+\beta B+\gamma C=O.
מכיוון שהנקודה D נמצאת על ישר אחד עם O ו-A, ועל ישר אחר עם B ו-C, מתקיים:  D={\frac {\beta }{\beta +\gamma }}B+{\frac {\gamma }{\beta +\gamma }}C. לכן  {\frac {BD}{CD}}={\frac {\gamma }{\beta }}, ובאופן דומה,  {\frac {AF}{FB}}={\frac {\beta }{\alpha }}, ו- {\frac {CE}{EA}}={\frac {\alpha }{\gamma }}. כלומר, טענת המשפט היא ש-  {\frac {\beta }{\alpha }}\cdot {\frac {\gamma }{\beta }}\cdot {\frac {\alpha }{\gamma }}=1, והטענה הזו טריוויאלית.
ראו גם

משפט מנלאוס
ניקולאי ז'וקובסקי

| --- | --- |

 לידה:  17 בינואר 1847 Orekhovo, Vladimir oblast, רוסיה 
 פטירה:  17 במרץ 1921 (בגיל 74) מוסקבה, הרפובליקה הסובייטית הפדרטיבית הסוציאליסטית הרוסית 
 שם לידה:  Николай Егорович Жуковский 
 ענף מדעי:  פיזיקה, מתמטיקה
 מקום מגורים:  האימפריה הרוסית
 מקום קבורה:  בית הקברות דונסקויה החדש 
 מקום לימודים:  הפקולטה לפיזיקה ומתמטיקה של אוניברסיטת מוסקבה  אוניברסיטת מוסקבה 
 מנחה לדוקטורט:  August Davidov 
 מוסדות:  האוניברסיטה הטכנית ע"ש באומן במוסקבה  האוניברסיטה הקיסרית של מוסקבה  אוניברסיטת מוסקבה  האוניברסיטה הממלכתית לתחבורה  במוסקבה 
 תלמידי דוקטורט:  Nikolay Ivanovich Mertsalov, Aleksandr Kvasnikov, Viktor Sergeevich Kulebakin, ליאוניד לייבנזון, Boris Stechkin, סרגיי צ'פליגין, Konstantin Ushakov 
 פרסים והוקרה:  עיטור  ולדימיר הקדוש, דרגה 3  מסדר סטניסלב הקדוש, דרגה 2  מסדר סנטה אנה, דרגה 2  עיטור  אנה הקדושה,  דרגה ראשונה  מסדר סטניסלב הקדוש, דרגה 1 
 תרומות עיקריות
 פיתוח משוואות כוח עילוי והלם מים
 חתימה:   
 
ניקולאי ז'וקובסקי (ברוסית: Николай Егорович Жуковский; ‏5 בינואר (17 בינואר) 1847 - 17 במרץ 1921) היה פיזיקאי ומתמטיקאי רוסי ממייסדי ניתוח דינאמיקה של אוויר, נחשב לאבי התעופה ברוסיה.
חייו

ניקולאי ז'וקובסקי נולד בכפר במחוז ולדימיר למשפחת מהנדס שעבד במערכת מסילות רכבת הרוסית. בשנת 1858 הוא התחיל את לימודיו בגימנסיה במוסקבה. ז'וקובסקי רצה כאביו להיות מהנדס רכבות, אך לאור כך שעלות הלימודים באוניברסיטת מוסקבה הייתה נמוכה בהרבה הוא התקבל לאוניברסיטה. בשנת 1868, לאחר סיום האוניברסיטה, הוא ניסה בפעם נוספת להתקבל למכון ללימודי רכבת אך ללא הצלחה.
בשנת 1870 ז'וקובסקי התחיל לעבוד כמורה לפיזיקה בבית הספר לבנות. בשנת 1871 הוא סיים לימודי תואר שני והתחיל ללמד באוניברסיטה טכנית במוסקבה. בשנת 1882 ז'וקובסקי סיים את עבודת הדוקטורט והתחיל ללמד באוניברסיטת מוסקבה. בשנת 1886 הוא קודם לדרגת פרופסור.
מתחילת שנות ה-90 ז'וקובסקי החל במחקרים בתחום התעופה. בשנת 1891 הוא פרסם עבודה על מעוף הציפורים. בהמשך הוא חקר את זווית ההתקפה. בשנים 1897-1898 ז'וקובסקי חקר תקלות במערכת אספקת המים של מוסקבה ופיתח נוסחאות של הלם מים.
בשנת 1904 ז'וקובסקי פיתח נוסחאות לחישוב כוח עילוי שנמצאות בשימוש עד היום.
בשנת 1905 ז'וקובסקי נבחר ליושב ראש של החברה המתמטיקאית המוסקבאית.
בשנת 1908 ז'וקובסקי יסד באוניברסיטה הטכנית של מוסקבה חוג תעופה בו למדו חלוצי תעופה רוסית כולל אנדריי טופולב.
בשנת 1918 בהתאם להמלצותיו הוקם המכון האווירוהידרודינמי המרכזי במוסקבה שהפך למכון מחקר תעופה ואווירודינמיקה המשמעותי בברית המועצות, המכון פעיל גם היום ונקרא על שמו של ז'וקובסקי. בשנת 1920 ולדימיר לנין חתם על צו לפי החלה חלוקת "פרס ז'וקובסקי" עבור עבודות מחקר בתחום התעופה.
ז'וקובסקי נפטר בשנת 1921 ונטמן בשטח מנזר דונסקוי במוסקבה.
בשנת 1950 צולם סרט על חייו ובמקום הולדתו פועל מוזיאון לזכרו.
מספר E

ערך זה עוסק בקוד לתוסף מזון. אם התכוונתם לקבוע מתמטי, ראו .
רשימת רכיבים של סוכריות ג'לי, מתוכם 11 רכיבי E, חלקם מסוכנים, וחלקם אף נאסרו לשימוש
מספר E (באנגלית: E number) הוא פרמטר בו נעשה שימוש בקידוד של תוספי מזון. בקידוד זה נעשה שימוש בעיקר באיחוד האירופי (הקידומת "E" מקורה במילה "Europe" אירופה), אולם השיטה בשימוש בכל רחבי העולם. באוסטרליה ובניו זילנד נעשה שימוש באות "A" (האות הראשונה של המילה "Australia" [אוסטרליה]).
מספור חומרי המזון נקבע לפי שיטת המספור הבינלאומית לתוספי מזון, שנקבעה על ידי ועדת קודקס אלימנטאריוס, כאשר הקידומת "INS" המופיעה ברשימה זו הוחלפה באות "E".
ציון תוספי המזון בישראל

שיטת מספור זו היא השיטה המקובלת למספור תוספי מזון גם בישראל. בתחילה, כל חומר כימי שניתן לו מספר E היה מותר לשימוש במוצרי מזון, אך כיום יש על חלקם הגבלות על הכמות המותרת או המומלצת בשימוש; חלקם אף אסורים לשימוש. קיומו של מספר E אינו אומר כי החומר מסוכן בהכרח – גם לוויטמין C, חומר חשוב לגוף האדם, יש מספר (E300).
החומרים שאין הגבלה על כמותם מכונים "GRAS - Generally Recognized As Safe" (בתרגום חופשי: "מזוהים באופן כללי כבטוחים"), והם מעטים יחסית. לשאר החומרים יש מינון מומלץ, לרוב ביחידות של מיליגרם עבור כל ק"ג של משקל הגוף ליום.
תחום תוספי המזון הוא אחד התחומים המפוקחים ביותר בתעשיית המזון. ישנם מספרי E רבים אשר קיימים רק ברשימה, אולם בפועל לא מתבצע בהם שימוש בשום מקום בעולם.
בחקיקה הישראלית לא קיימת חובה לסמן את מספר ה-E של תוספי מזון, וניתן להסתפק בשמם המדויק, מכיוון שמספר E הוא שם סטנדרטי ומקוצר. באופן הפוך, ישנם תוספים (כגון טרטרזין או מונוסודיום גלוטמט), שגם אם הם מסומנים במספר E, יש חובה לרשום את שמם המלא ברשימת הרכיבים.
רשימת מספרי E > E600–E699 (מחזקי טעם)

| E600–E699 (מחזקי טעם)  > מספר E | E600–E699 (מחזקי טעם)  > שם | E600–E699 (מחזקי טעם)  > שימוש | E600–E699 (מחזקי טעם)  > הערות |
| --- | --- | --- | --- |
| E620 | חומצה גלוטמית | חומר מחזק טעם |  |
| E621 | מונוסודיום גלוטמט (MSG) | חומר מחזק טעם |  |
| E622 | מונופוטסיום גלוטמט | חומר מחזק טעם |  |
| E623 | סידן דיגלוטומט | חומר מחזק טעם |  |
| E624 | מונואמוניום גלוטמט | חומר מחזק טעם |  |
| E625 | מגנזיום דיגלוטמט | חומר מחזק טעם |  |
| E626 | גואנוסין חד זרחתי (חומצה גואנילית) | חומר מחזק טעם |  |
| E627 | דו-נתרן גואנילט | חומר מחזק טעם |  |
| E628 | דואשלגן גואניליט | חומר מחזק טעם |  |
| E629 | נתרן גואנליט | חומר מחזק טעם |  |
| E630 | חומצה אינוצינית | חומר מחזק טעם |  |
| E631 | דו-נתרן אינוציני (דיסודיום אינוצינט) | חומר מחזק טעם |  |
| E632 | דו-אשלגן אינוציני (דיפוטרסיום אינוצינט) | חומר מחזק טעם |  |
| E633 | סידן אינוציני (קלציום אינוצינט) | חומר מחזק טעם |  |
| E634 | Calcium 5'-ribonucleotide | חומר מחזק טעם |  |
| E635 | Disodium 5'-ribonucleotide | חומר מחזק טעם |  |
| E636 | מלטול | חומר מחזק טעם |  |
| E637 | אתיל מלטול | חומר מחזק טעם |  |
| E640 | גליצין ומלחי הנתרן שלו | חומר מחזק טעם |  |
| E641 | לאוצין (L-leucine) | חומר מחזק טעם |  |
| E642 | ליזין | חומר מחזק טעם |  |
| E650 | אצטט האבץ | חומר מחזק טעם |  |
רשימת מספרי E > E700–E799 (חומרים אנטיביוטיים)

| E700–E799 (חומרים אנטיביוטיים)  > מספר E | E700–E799 (חומרים אנטיביוטיים)  > שם | E700–E799 (חומרים אנטיביוטיים)  > שימוש | E700–E799 (חומרים אנטיביוטיים)  > הערות |
| --- | --- | --- | --- |
| E700 | בציטרצין |  |  |
| E701 | אנטיביוטיקה טטרציקלינית |  |  |
| E702 | Chlortetracycline |  |  |
| E703 | Oxytetracycline |  |  |
| E704 | Oleandomycin |  |  |
| E705 | פניצילין Penicillin-G-potassium |  |  |
| E706 | Penicillin-G-sodium |  |  |
| E707 | Penicillin-G-procaine |  |  |
| E708 | Penicillin-G-benzathyne |  |  |
| E710 | Spiramycin |  |  |
| E711 | Virginiamicin |  |  |
| E712 | Flavophospholipol |  |  |
| E713 | Tylosin |  |  |
| E714 | Monensin |  |  |
| E715 | Avoparcin |  |  |
| E716 | Salinomycin |  |  |
| E717 | Avilamycin |  |  |
רשימת מספרי E > E900–E999 (שונות)

| E900–E999 (שונות)  > מספר E | E900–E999 (שונות)  > שם | E900–E999 (שונות)  > שימוש | E900–E999 (שונות)  > הערות |
| --- | --- | --- | --- |
| E900 | Dimethyl polysiloxane (חומר מונע קיצוף) | חומר מונע קיצוף |  |
| E901 | שעוות דבורים, צהובה ולבנה | חומר הזגה |  |
| E902 | שעוות קנדלילה | חומר הזגה |  |
| E903 | שעוות ברזיל | חומר הזגה |  |
| E904 | שלאק | חומר הזגה |  |
| E905 | פרפין |  |  |
| E905a | שמן מינרלי | חומר מונע קיצוף |  |
| E905b | פטרולאטום |  |  |
| E905c | שעוות פרפין | חומר הזגה |  |
| E906 | שרף לבנה רפואי | חומר מחזק טעם |  |
| E907 | פרפין | חומר הזגה |  |
| E908 | שעוות שמן אורז | חומר הזגה |  |
| E909 | שעוות ספרמצ'טי | חומר הזגה |  |
| E910 | אסטר של שעווה | חומר הזגה |  |
| E911 | אסטר ממטיל | חומר הזגה |  |
| E912 | שעוות מונטאן | חומר הזגה | אסור בשימוש |
| E913 | לנולין (שומן צמר כבשים) | חומר הזגה |  |
| E914 | שעוות תחמוצת פוליאתילן | חומר הזגה | אסור בשימוש |
| E915 | אסטר של שרף | חומר הזגה |  |
| E916 | יודיד הסידן |  | אסור בשימוש |
| E917 | יודיד האשלגן |  | אסור בשימוש |
| E918 | תחמוצות חנקן |  | אסור בשימוש |
| E919 | תחמוצת חנקן כלורי |  | אסור בשימוש |
| E920 | ציסטאין (L-cysteine) | חומר מחזק טעם |  |
| E921 | ציסטין (L-cystine) | חומר מחזק טעם |  |
| E922 | אשלגן סולפטי | חומר מחזק טעם |  |
| E923 | אמוניום סולפטי | חומר מחזק טעם | אסור בשימוש |
| E924 | אשלגן ברומי | חומר מחזק טעם |  |
| E924b | סידן ברומי | חומר מחזק טעם | אסור בשימוש |
| E925 | כלור | חומר משמר, חומר הלבנת קמח, חומר מחזק טעם | אסור בשימוש |
| E926 | כלור דו-חמצני (דו־תחמוצת הכלור) | חומר הלבנת קמח, חומר משמר |  |
| E927a | אזודיקרבונמיד (Azodicarbonamide) | חומר מחזק טעם |  |
| E927b | שתנן (אוריאה) | חומר מחזק טעם |  |
| E928 | על תחמוצת בנזואיל | חומר הלבנת קמח |  |
| E929 | טריאצטון (על תחמוצת האצטון, אצטון על חמצני, אצטון פרוקסיד) |  | אסור בשימוש |
| E930 | על תחמוצת הסידן (סידן פרוקסיד) | חומר הלבנת קמח |  |
| E938 | ארגון | גז אריזה |  |
| E939 | הליום | גז אריזה |  |
| E940 | דיכלורודיפלואורומתאן | גז אריזה |  |
| E941 | חנקן | חומר הדף, גז אריזה |  |
| E942 | חמצן דו-חנקני (גז צחוק) | חומר הדף |  |
| E943a | בוטאן | חומר הדף |  |
| E943b | איזובוטאן | חומר הדף |  |
| E944 | פרופאן | חומר הדף |  |
| E945 | כלורופנטהפלורובוטאן | חומר הדף |  |
| E946 | אוקטפלורוציקלובוטאן | חומר הדף |  |
| E948 | חמצן | גז אריזה |  |
| E949 | מימן | גז אריזה |  |
| E950 | אצסולפאם האשלגן (אצסולפאם K) | ממתיק |  |
| E951 | אספרטם | ממתיק |  |
| E952 | ציקלמט | ממתיק |  |
| E953 | איסומלט, איסומלטיטול | ממתיק |  |
| E954 | סכרין ומלחיו | ממתיק |  |
| E955 | סוכרלוז (Trichlorogalactosucrose) | ממתיק |  |
| E956 | אלטיטם | ממתיק |  |
| E957 | תאומטין | ממתיק, חומר מגביר טעם |  |
| E958 | גלצריזין | ממתיק, חומר מגביר טעם |  |
| E959 | נאורספרידין דיהידרוצלקון (Neohesperidine dihydrochalcone) | ממתיק, חומר מגביר טעם |  |
| E960 | סטוויאול גליקוסייד | ממתיק |  |
| E961 | נאוטם | ממתיק |  |
| E962 | מלח אספרטם-אקסולפם | ממתיק, חומר מייצב |  |
| E965 | מלטיטול (i) מלטיטול (ii) סירופ מלטיטול (ממתיק) | חומר הלחה, חומר מייצב |  |
| E966 | לקטיטול | ממתיק |  |
| E967 | קסיליטול | ממתיק |  |
| E968 | אריתריטול | ממתיק |  |
| E999 | תמצית שרף קוויליה | חומר מקציף |  |
רשימת מספרי E > E1000–E1999 (חומרים כימיים נוספים)

| E1000–E1999 (חומרים כימיים נוספים)  > מספר E | E1000–E1999 (חומרים כימיים נוספים)  > שם | E1000–E1999 (חומרים כימיים נוספים)  > שימוש | E1000–E1999 (חומרים כימיים נוספים)  > הערות |
| --- | --- | --- | --- |
| E1000 | חומצה כולית | חומר מתחלב |  |
| E1001 | מלחי כולין | חומר מתחלב |  |
| E1100 | עמילאז | חומר מייצב, חומר מחזק טעם |  |
| E1101 | פרוטאזים ((i)פרואטז, (ii)פאפאין, (iii)ברומלאין, (iv)פיקין) | חומר מייצב |  |
| E1102 | חומצת גלוקוז | חומר נוגד חמצון |  |
| E1103 | אינוורטאז | חומר מייצב |  |
| E1104 | ליפאז |  |  |
| E1105 | ליזוזים | חומר משמר |  |
| E1200 | פולדקסטרוז | חומר מייצב, חומר מסמיך, חומר הלחה, חומר מוביל |  |
| E1201 | פוליווינילפירולידון (Polyvinylpyrrolidone) | חומר מייצב |  |
| E1202 | פוליווינילפוליפירולידון (Polyvinylpolypyrrolidone) | חומר מייצב |  |
| E1203 | אלכוהול פוליוויניל |  |  |
| E1204 | פולולאן (Pullulan) |  |  |
| E1400 | דקסטרין (עמילן קלוי) | חומר מסמיך, חומר מייצב |  |
| E1401 | עמילן מעובד (באמצעות חומצה) | חומר מסמיך, חומר מייצב |  |
| E1402 | עמילן מעובד אלקלי | חומר מסמיך, חומר מייצב |  |
| E1403 | עמילן מולבן | חומר מסמיך, חומר מייצב |  |
| E1404 | חומצת עמילן | חומר מסמיך, חומר מתחלב |  |
| E1405 | עמילן מעובד בתוספת אנזימים |  |  |
| E1410 | עמילן מעובד (Monostarch phosphate) | חומר מסמיך, חומר מייצב |  |
| E1411 | עמילן מעובד (Distarch glycerol) | חומר מסמיך, חומר מתחלב |  |
| E1412 | עמילן מעובד (Distarch phosphate עם sodium trimetasphosphate או עם phosphorus oxychloride) | חומר מסמיך או חומר מייצב |  |
| E1413 | עמילן מעובד (Phosphated distarch phosphate) | חומר מסמיך, חומר מייצב |  |
| E1414 | עמילן מעובד (Acetylated distarch phosphate) | חומר מסמיך, חומר מתחלב |  |
| E1420 | עמילן מעובד (Starch acetate esterified עם acetic anhydride) | חומר מסמיך, חומר מייצב |  |
| E1421 | עמילן מעובד (Starch acetate esterified עם vinyl acetate) | חומר מסמיך, חומר מייצב |  |
| E1422 | עמילן מעובד (Acetylated Distarch Adipate) | חומר מסמיך, חומר מייצב |  |
| E1423 | עמילן מעובד (Acetylated distarch glycerol) | חומר מסמיך |  |
| E1430 | עמילן מעובד(Distarch glycerine) | חומר מסמיך, חומר מייצב |  |
| E1440 | עמילן מעובד (Hydroxy propyl starch) | חומר מסמיך, חומר מייצב, חומר מתחלב |  |
| E1441 | עמילן מעובד (Hydroxy propyl distarch glycerine) | חומר מסמיך |  |
| E1442 | עמילן מעובד (Hydroxy propyl distarch phosphate) | חומר מסמיך |  |
| E1443 | עמילן מעובד (Hydroxy propyl distarch glycerol) |  |  |
| E1450 | עמילן מעובד (Starch sodium octenyl succinate) | חומר מסמיך, חומר מייצב |  |
| E1451 | עמילן מעובד (Acetylated oxidised starch) | חומר מסמיך |  |
| E1501 | חומצת פחמן בנזליטית |  |  |
| E1502 | בוטאן-1, 3-דיאול |  |  |
| E1503 | שמן קיק | חומר מגבש |  |
| E1504 | אתיל אצטט | חומר ממס חומרי טעם |  |
| E1505 | ציטרט טריאטיל | חומר מייצב קצף |  |
| E1510 | אתנול |  |  |
| E1516 | גליצריל מונואצטט | חומר ממס חומרי טעם |  |
| E1517 | דיאצטין | חומר ממס חומרי טעם |  |
| E1518 | טריאצטין | חומר הלחה |  |
| E1519 | אלכוהול בנזיל |  |  |
| E1520 | פרופילן גליקול | חומר הלחה |  |
| E1521 | פוליאתילן גליקול 8000 |  |  |
| E1525 | הידרוקיתיל צלולוז (Hydroxyethyl cellulose) | חומר מסמיך |  |